రాజ్ కుమార్ ఆనంద్

రాజ్ కుమార్ ఆనంద్ ఢిల్లీకి చెందిన వ్యాపారవేత్త. రాజకీయ నాయకుడు. ఆయన 2020లో పటేల్ నగర్ శాసనసభ నియోజకవర్గం నుండి తొలిసారిగా ఎమ్మెల్యేగా  ఎన్నికై 03 నవంబర్ 2022  నుండి 11 ఏప్రిల్ 2024 వరకు అరవింద్ కేజ్రివాల్ మంత్రివర్గంలో సాంఘిక సంక్షేమశాఖ మంత్రిగా పని చేశాడు.
రాజకీయ జీవితం
రాజ్ కుమార్ ఆనంద్ రాజకీయాల్లోకి రాకముందు వ్యాపారవేత్త, సామాజిక కార్యకర్త అయిన ఆయన వెనుకబడిన ప్రజల అభ్యున్నతి కోసం ఆనంద్‌పథ్ ఫౌండేషన్‌ను స్థాపించి వివిధ సమజైక కార్యక్రమాలు నిర్వహించాడు. ఆయన ఆమ్ ఆద్మీ పార్టీ (ఆప్) ద్వారా రాజకీయాల్లోకి వచ్చి 2020లో జరిగిన శాసనసభ ఎన్నికలలో పటేల్ నగర్ నియోజకవర్గం నుండి పోటీ చేసి 2022లో అరవింద్ కేజ్రీవాల్ మంత్రివర్గంలో సాంఘిక సంక్షేమ శాఖ మంత్రిగా భాద్యతలు చేపట్టాడు.

ఆయన 11 ఏప్రిల్ 2024న మంత్రి పదవికి, ఆప్ పార్టీ సభ్యత్వానికి రాజీనామా చేశాడు. 

రాజ్ కుమార్ ఆనంద్ 2025 ఢిల్లీ శాసనసభ ఎన్నికలలో పటేల్ నగర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఆప్ అభ్యర్థి ప్రవేశ్ రత్న్ చేతిలో 4,049 ఓట్ల తేడాతో ఓడిపోయాడు. ప్రవేశ్ రత్న్ 57,512 ఓట్లతో విజేతగా నిలవగా, ఆయన  53,463 ఓట్లుతో రెండోస్థానంలో నిలిచాడు.

మూలాలు

వర్గం:1966 జననాలు